**Zápisnica zo zasadnutia komisie ochrany ŽP pri MsZ v Šamoríne**

**zo dňa 11.10.2023**

**Prítomní:** Mgr. Domsitz Márton, Mezzey László, Ürge Lajos, Valocsay István, MUDr. Varga Renáta, Kocsis Arnold.

Zasadnutie otvoril predseda komisie p. Mgr. Domsitz. Ďalej sa pokračovalo podľa zaslaného programu:

1. Žiadosti bytových domov o finančnú dotáciu: Dunajská 25

Dunajská 12-14-16-18 (na rok 2024)

Spolok Čilistov - Csölösztő

1. Čipovanie odpadových nádob – informačný systém ESONA od spoločnosti MIM s.r.o..
2. Rôzne

**Bod č. 1. – Žiadosti vlastníkov bytov o finančnú dotáciu – *Dunajská 25, Dunajská 12-14-16-18, Spolok Čilistov – Csölösztő társulat,***

Materiál predložili vlastníci bytov predmetných obytných domov a Spolok Čilistov – Csölösztő társulat. Finančný príspevok by využívali na nákup sadovníckeho materiálu a náradia, resp.na údržbu zelene pred bytovým domom resp. Okolie altánku v Čilistove.

KOŽP prerokovalo žiadostí, vo všetkých prípadoch vyhovela predloženým žiadostiam nasledovne:

**Doporučenie č. 5/2023 –** KOZPna svojom zasadnutí prerokovala 7 žiadostí a odporúča vyhovieť žiadateľom nasledovne:

**Dunajská 25 – 100€**

**Dunajská 12-14-16-18 – 480€ (na rok 2024)**

**Spolok Čilistov – Csölösztő társulat - 100€**

Komisia ďalej navrhuje v budúcom roku zvýšiť o 20% tento finančný príspevok pre bytové domy.

**Bod č. 2. – Návrh poradenskej spoločnosti MIM s.r.o. – ekologické riešenie odpadu, čipovanie odpadových nádob**

Spoločnosť ponúka svoj evidenčný systém ESONA s možnosťou čipovania odpadových nádob na KO v meste. Systém ponúka presnú evidenciu nádob, kontrolu nádob pri ich manipulácií, možnosť kontrolovania či užívateľ nádoby má uhradený poplatok atď.. Aplikácia má aj finančný výnos, nakoľko znižuje sa množstvo KO a mesto by mohlo ušetriť na nákladoch za uloženie odpadu na skládke.

Systém bude zavedený od budúceho roka.

KOŽP berie na vedomie správu o zavedení tohto systému a podporuje tento zámer.

**Bod č. 3. – Rôzne**

Členovia komisie boli oboznámené o jesenných náhradných výsadbách v katastri Bučuháza pri mestskej časti Šámot, ktoré treba realizovať na základe rozhodnutia Okresného úradu Dunajská Streda č. OU-DS-OSZP-2021/006763-014. V predmetnej lokalite je potrebné vysadiť 140 ks drevín druhu: jabloň domáca, hruška obyčajná, čerešňa vtáčia, slivka obyčajná.

Ďalej členovia komisie boli informované, že mesto plánuje vytvoriť v kruhovom objazde Bratislavská – Senecká kvetinový resp. trvalkový záhon. Termín realizácie jeseň 2023 – jar 2024.

Predseda komisie informoval členov o plánovanej akcii Podunajského ochranárskeho združenia DUNAVIT Dunamenti Tájvédelmi Társulat, ktoré tiež plánuje výsadbu drevín v katastri mesta za účasti verejnosti.

Nakoľko neboli predložené ďalšie otázky na prerokovanie, predseda poďakoval prítomným za účasť a rokovanie ukončil.

Mgr. Márton Domsitz, predseda

Zapísal: Ing. Kocsis